Dragi učenci!

V trenutni situaciji, v kateri smo se znašli, ste spoznali nov način šolskega dela, to je delo na daljavo. Tako kot pri vsaki novosti, se moramo tudi tukaj na začetku vsi malo potruditi, potem pa stvari stečejo.

V prvem tednu sem vam pripravila naloge za utrjevanje že obravnavane snovi. Navodila sem poslala vašim staršem preko e-asistenta. Če ima kdo v zvezi s temi nalogami kakšno vprašanje, mi lahko starši pišejo na e-asistenta, da ne bodo ostale stvari nejasne.

V drugem tednu bomo začeli z obravnavo nove snovi. Pripravila vam bom čim bolj natančna navodila za delo. Tudi tukaj velja, da me lahko kontaktirate ob morebitnih nejasnostih oz. vprašanjih. Za razliko od tega tedna, ko ste dobili navodila za cel teden skupaj, vam bom v prihodnjem tednu pošiljala navodila vsak dan posebej.

Pri tem boste potrebovali običajne šolske pripomočke, vključno z učbenikom in zvezkom, razen tega se bomo posluževali tudi i-učbenikov. Priporočam, da si jih ogledate že v tem tednu ter se seznanite z načinom delovanja le-teh, da vam bo prihodnji teden lažje. I-učbeniki so prostodostopni na spletu, vsebujejo razlage in naloge. Teh nalog se lahko poslužujete tudi sicer za vajo.

Povezave do i-učbenikov:

<https://eucbeniki.sio.si/matematika7/index.html>

<https://eucbeniki.sio.si/mat8/index.html>

<https://eucbeniki.sio.si/mat9/index.html>

Pa še **novost**! Da boste učenci lažje dostopali do navodil za delo na daljavo, je **na spletni strani** OŠ Frana Erjavca ustvarjena **Spletna učilnica**, kjer bodo v bodoče tudi objavljena navodila.

Pogumno naprej!

Učiteljica matematike:

Marjeta Lisjak